CELEX: 62008CA0182
Language: et
Date: 2009-09-17 00:00:00
Title: Kohtuasi C-182/08: Euroopa Kohtu (esimene koda) 17. septembri 2009 . aasta otsus (Bundesfinanzhofi (Saksamaa) eelotsusetaotlus) — Glaxo Wellcome GmbH & Co. versus Finanzamt München II (Asutamisvabadus ja kapitali vaba liikumine — Ettevõtte tulumaks — Kapitaliühingu osade omandamine — Millistel tingimustel arvestatakse dividendide väljamaksmisega kaasnenud osade väärtuse vähenemist omandaja maksubaasi kindlaksmääramisel)

7.11.2009   
            
            
               ET
            
            
               Euroopa Liidu Teataja
            
            
               C 267/18
            
         Euroopa Kohtu (esimene koda) 17. septembri 2009. aasta otsus (Bundesfinanzhofi (Saksamaa) eelotsusetaotlus) — Glaxo Wellcome GmbH & Co. versus Finanzamt München II
   (Kohtuasi C-182/08) (1)
   
   (Asutamisvabadus ja kapitali vaba liikumine - Ettevõtte tulumaks - Kapitaliühingu osade omandamine - Millistel tingimustel arvestatakse dividendide väljamaksmisega kaasnenud osade väärtuse vähenemist omandaja maksubaasi kindlaksmääramisel)
   2009/C 267/31
   Kohtumenetluse keel: saksa
   
      Eelotsusetaotluse esitanud kohus
   
   Bundesfinanzhof
   
      Põhikohtuasja pooled
   
   
      Kaebaja: Glaxo Wellcome GmbH & Co. KG
   
      Vastustaja: Finanzamt München II
   
      Kohtuasja ese
   
   Eelotsusetaotlus — Bundesfinanzhof — EÜ artiklite 43 ja 56 tõlgendamine — Maksumaksja poolt, kellel on õigus maha arvutada ettevõtte tulumaks, osaluse omandamine täieulatusliku maksukohustusega äriühingus — Siseriiklikud õigusnormid, mille kohaselt võetakse omandaja maksubaasi kindlaksmääramisel arvesse dividendide jaotamisega kaasnenud osade väärtuse vähenemist, kui osad on omandatud osanikult, kellel on õigus maha arvata ettevõtte tulumaks, kuid mis välistavad maksubaasi vähendamise juhul, kui osad omandatakse osanikult, kellel ei ole sellist maksu ümberarvutuse tegemise õigust
   
      Resolutsioon
   
   EÜ asutamislepingu artiklit 73b (nüüd EÜ artikkel 56) tuleb tõlgendada nii, et sellega ei ole vastuolus liikmesriigi õigusnormid, mille kohaselt ei saa residendist maksumaksja maksustatava summa kindlakstegemisel võtta arvesse dividendide jaotamisega kaasnenud osade väärtuse vähenemist, kui need residendist kapitaliühingu osad on omandatud mitteresidendist osanikult, samas kui osade omandamisel residendist osanikult vähendab selline väärtuse vähenemine omandaja maksubaasi.
   See järeldus kehtib sellistel juhtudel, kus need õigusnormid ei lähe kaugemale sellest, mis on vajalik liikmesriikidevahelise maksustamispädevuse tasakaalustatud jaotuse säilitamiseks ja selliste puhtalt fiktiivsete skeemide loomise takistamiseks, millel puudub majanduslik sisu ja mille ainus eesmärk on saada alusetu maksusoodustus. Eelotsusetaotluse esitanud kohtu ülesanne on kontrollida, ega põhikohtuasjas vaidlusalused õigusnormid ei lähe kaugemale sellest, mis on vajalik nende eesmärkide saavutamiseks.
   
      (1)  ELT C 197, 2.8.2008.